Jezero krater (dolje desno) viđen sa *Viking 1* Orbitera.
**Jezero** je udarni krater na Marsu lociran na 18°22′46″N 77°34′45″E﻿ / ﻿18.3793167°N 77.5792887°E﻿ / 18.3793167; 77.5792887, nalazi se u Syrtis Major četverokutu Marsa. Promjer kratera je oko 49 km. Za krater se smatra da je nekoć bio potopljen vodom, a sadrži lepezastu deltu bogatu glinom. Jezero u krateru bilo je prisutno kad su se na Marsu formirale mreže dolina. Osim što ima deltu, krater pokazuje točkaste trake i obrnute kanale. Iz istraživanja delte i kanala zaključeno je da se jezero vjerojatno formiralo kada je postojalo kontinuirano površinsko otjecanje.

Godine 2007. nakon otkrića drevnog jezera, krater je imenovan po općini Jezero u Bosni i Hercegovini, jednoj od nekoliko istoimenih naselja. Riječ "jezero" ima isto značenje na srpskohrvatskom i na nekoliko drugih slavenskih jezika, uključujući češki, i slovenski.

[*mrtav link*]Jezero krater jezero prije nekoliko milijardi godina (umjetnički koncept)

Krater
------

Život se možda razvio u krateru jer se vjeruje da je jezero bilo dugovječno; delti je možda trebao period od 10 6 - 107 godina do se oblikuje. Glineni minerali otkriveni su u krateru i oko njega. Mars Reconnaissance Orbiter identificirao je smektitske gline. Gline nastaju u prisustvu vode, tako da je ovo područje vjerojatno nekada držalo vodu, a možda i život u davnim vremenima. Površina na mjestima razbijena je u poligonalne uzorke. Takvi se oblici često formiraju kada se glina osuši.

Istraživači su u radu objavljenom u ožujku 2015. opisali kako je u krateru Jezero postojao drevni marsovski jezerski sustav. Studija je napredovala ideju da je voda napunila krater najmanje dva odvojena puta. Postoje dva kanala na sjevernoj i zapadnoj strani kratera koji su ga vjerojatno opskrbljavali vodom; svaki od ovih kanala ima ležište nalik delti gdje se sedimenti prenose vodom i talože u jezeru. Očekuje se da će krateri određenog promjera imati određenu dubinu; dubina manja od očekivane znači da je sediment ušao u krater. Proračuni sugeriraju da krater može sadržavati otprilike jedan kilometar sedimenta. Većina sedimenta možda je unesena kanalima.

Predviđeno mjesto slijetanja – krater Jezero (18°51′18″N 77°31′08″E﻿ / ﻿18.855°N 77.519°E﻿ / 18.855; 77.519)Jezero i okolicaJezero krater na Marsu - drevne rijeke (slijeva) hranile su krater; preljev poplava isklesao je izlazni kanjon (s desne strane)Drevna obala i planirano mjseto slijetanja misije Mars 2020 (elipsa)Minerali (zeleno=karbonati; crveno=olivina koja erodira iz stijena koje sadrže karbonat)Delta u Jezeru

Misije
------

Lokacija *Perseverancea* u Jezeru
U studenom 2018. godine objavljeno je da je krater Jezero izabran za mjesto slijetanja za planiranu misiju rovera Mars 2020. Tamo je sletio 18. veljače 2021. godine. Vjeruje se da krater sadrži velike količine između 3,9 do 3,5 milijardi godina starog sedimenta, a cilj misije je istraživanje znakova drevnog života. Rover će prikupiti 30 uzoraka tla koji će biti vraćeni na Zemlju budućom svemirskom letjelicom koju planira NASA. Uzorci bi mogli na naš planet stići 2026. godine. Misija će biti ključna i za buduće ljudske misije na tom planetu.

Povezano
--------

* Astrobiologija
* Klima na Marsu
* Istraživanje Marsa
* Geologija Marsa
* Krater
* Jezera na Marsu
* Krateri na Marsu
* Voda na Marsu

Izvori
------

1. ↑  Goudge, T. et al. 2017. Stratigraphy and Evolution of Delta Channel Deposits, Jezero Crater Mars. Lunar and Planetary Science XLVIII (2017). 1195.pdf. (PDF).
2. 1 2  Schon, S. J. Head, C. Fassett. 2012. An overfilled lacustrine system and progradational delta in Jezero crater, Mars: Implications for Noachian climate. Planetary and Space Science: 67, 28–45
3. ↑  Bibring, J. et al. 2006. Global mineralogical and aqueous Mars history derived from OMEGA/Mars Express data. Science: 312, 400-404.
4. ↑  Mangold, N. et al. 2007. Mineralogy of the Nili Fossae region with OMEGA/Mars Express data: 2. Aqueous alteration of the crust. Journal of Geophysical Research 112, E08S04. doi:10.1029/2006JE002835.
5. ↑  Poulet, F. et al. 2005. Phyllosilicates on Mars and implications for early martian climate. Nature, 438. doi:10.1038/nature04274.
6. ↑  Murchie, S. (2009). „A synthesis of Martian aqueous mineralogy after 1 Mars year of observations from the Mars Reconnaissance Orbiter". *Journal of Geophysical Research* **114** (E2): E00D06.
7. ↑  Garvin, J. S. Sakimoto, J. Frawley. 2003. Craters on Mars: Global geometric properties from gridded MOLA topography. In: Sixth International Conference on Mars. Abstract no. #3277
8. ↑  Goudge, Timothy A.; Mustard, John F.; Head, James W.; Fassett, Caleb I.; Wiseman, Sandra M. (6 March 2015). „Assessing the Mineralogy of the Watershed and Fan Deposits of the Jezero Crater Paleolake System, Mars". *Journal of Geophysical Research* **120** (4): 775. Bibcode 2015JGRE..120..775G. DOI:10.1002/2014JE004782.
9. ↑  Chang, Kenneth (19 November 2018). „NASA Mars 2020 Rover Gets a Landing Site: A Crater That Contained a Lake - The rover will search the Jezero Crater and delta for the chemical building blocks of life and other signs of past microbes.". *The New York Times*. Pristupljeno 21 November 2018.
10. ↑  Wall, Mike (19 November 2018). „Jezero Crater or Bust! NASA Picks Landing Site for Mars 2020 Rover". *Space.com*. Pristupljeno 20 November 2018.
11. ↑  Mandelbaum, Ryan F.. „NASA's Mars 2020 Rover Will Land in Jezero Crater" (en-US). *Gizmodo*. Pristupljeno 2018-11-19.
12. ↑   *NASA šalje rover na Mars - tražit će znakove života u krateru Jezero*. Pristupljeno 2020-01-05.
13. ↑  A, E. (2019-12-28). NASA-in rover na Marsu će tražiti tragove života (hr). *Znanost*. Preuzeto 2020-01-05.